Diari Oficial de la Generalitat Valenciana


Sumari del DOGV 4244, del 08-05-2002 (2002/4682)

RESOLUCIÓ de 26 d'abril de 2002, de la Direcció General de l'Esport de la Conselleria de Cultura i Educació, per la qual es convoca el Programa de Formació permanent de la Direcció General de l'Esport per al 2002.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4244

Data del DOGV
:   08-05-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/4682


Data del document
:   26-04-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * esport professional
    * formació del professorat
    * reciclatge professional
    * formació de gestors

RESOLUCIÓ de 26 d'abril de 2002, de la Direcció General de l'Esport de la Conselleria de Cultura i Educació, per la qual es convoca el Programa de Formació permanent de la Direcció General de l'Esport per al 2002. [2002/X4682]
  
La Llei 4/1993, de la Generalitat Valenciana, de 20 de desembre, de l'Esport a la Comunitat Valenciana, establix entre els seus principis rectors, article segon, apartat l): ?el suport a la investigació esportiva i al desenvolupament de les ciències aplicades a l'esport, així com la formació i actualització del personal tècnic i la regulació de les titulacions esportives?.
  
En virtut del que establix el Decret 111/2000, de 18 de juliol, pel qual s'aprova el nou Reglament Orgànic Funcional de la Conselleria de Cultura i Educació, així com l'Orde de 26 de març de 2001, de la Conselleria de Cultura i Educació, de desenvolupament del Reglament Orgànic i Funcional del dit departament, recau en la Direcció General de l'Esport, a través del Servei de Formació i Investigació Esportiva, entre altres la funció de dirigir, coordinar i exercir la formació sobre el fenomen esportiu i de l'activitat física.
  
Amb l'objecte de complir les funcions i servicis que en matèria de formació contínua competixen a este departament, es realitza la present convocatòria per a contribuir i fomentar el continu perfeccionament i actualització dels entrenadores i tècnics esportius com de la resta de professionals que exercixen la seua funció dins de l'àmbit de l'esport i de l'activitat física en la nostra Comunitat.
  
En virtut de les competències atribuïdes per les normes més amunt indicades, resolc:
  
Primer
  
Convocar el ?Programa de Formació Permanent 2002, de la Direcció General de l'Esport?, compost per un total de 12 activitats formatives relatives a l'àmbit de l'esport i de l'activitat física a la Comunitat Valenciana, segons les característiques particulars que per a cada una d'elles s'establixen en l'annex I d'esta resolució.
  
Segon
  
Aprovar les bases per què es regula el ?Programa de Formació Permanent 2002, de la Direcció General de l'Esport?, que s'establixen en l'annex 2 d'esta resolució.
  
Tercer
  
El finançament d'estes activitats anirà a càrrec del capítol II, programa 457.10 €Foment de l'activitat esportiva- del pressupost de la Generalitat Valenciana per al 2002, amb un pressupost màxim de 18.000 euros.
  
DISPOSICIÓ FINAL
  
Contra la present resolució, que no esgota la via administrativa, es podrà interposar recurs d'alçada davant el conseller de Cultura i Educació, en el termini d'un mes a partir de la data de la seua publicació en el Diari Oficial de la Generalitat Valenciana, d'acord amb l'article 114 i següents de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 26 d'abril de 2002.- El director general de l'Esport: Gonzalo Morell Noguera.
  
ANNEX I
  
Programa de formació permanent 2002
  
Direcció General de l'Esport
  
Codi d'activitat: RJ-DY1-2372-9 Nom de l'activitat: Seminari: Variables importants en la gestió esportiva Dirigit a: Gestors esportius Lloc de realització Centre de l'Esport Valencià
  
Plaça Sant Nicolau, 2. València Data: juny 2002 Places: 45
  
Codi d'activitat: SK-LX1-1175-4 Nom de l'activitat: I Jornada sobre la millora del rendiment esportiu. València Dirigit a: Tècnics i professionals Lloc de realització Cheste (València) Data: Maig o juny 2002 Places: En funció de l'aforament de la sala que es determine
  
Codi d'activitat: SX-LO7-6352-5 Nom de l'activitat: I Jornada sobre Esport Adaptat- Castelló Dirigit a: Tècnics i professionals Lloc de realització Burriana Data: Maig 2002 Places: En funció de l'aforament de la sala que es determine
  
Codi d'activitat: AQ-HD7-6868-0 Nom de l'activitat: II Jornada sobre Esport Adaptat. Alacant Dirigit a: Tècnics i professionals. Lloc de realització A determinar
  
Data: Juny 2002 Places: En funció de l'aforament de la sala que es determine
  
Codi d'activitat: VO-UY3-4886-9 Nom de l'activitat: Els processos electorals en les federacions esportives de la Comunitat Valenciana Dirigit a: Federacions, per invitació Lloc de realització Centre de l'Esport
  
Plaça Sant Nicolau, 2- València Data: Juny / juliol 2002 Places: En funció de l'aforament de la sala que es determine
  
Codi d'activitat: OB-YN5-9699-2 Nom de l'activitat: II Jornada sobre Esport Base. Alacant Dirigit a: Tècnics i professionals Lloc de realització A determinar
  
Data: Setembre del 2002 Places: En funció de l'aforament de la sala que es determine
  
Codi d'activitat: NY-FZ6-9266-6 Nom de l'activitat: I Jornada sobre Esport Base. València Dirigit a: Tècnics i professionals Lloc de realització Centre de l'Esport
  
Plaça Sant Nicolau, 2- València Data: Setembre 2002 Places: 45
  
Codi d'activitat: CK-TA7-9626-4 Nom de l'activitat: I Jornada sobre Esport Adaptat- València Dirigit a: Tècnics i professionals Lloc de realització Requena Data: Setembre 2002 Places: En funció de l'aforament de la sala que es determine
  
Codi d'activitat: JF-RO9-5290-0 Nom de l'activitat: Taula Redona: Les retribucions arbitrals: Rendiment del treball versus rendiment professional. Dirigit a: Federacions i clubs Requisits Inscripció a través de les respectives federacions i clubs esportius. Lloc de realització Centre de l'Esport
  
Plaça de Sant Nicolau, 2. València Data: octubre 2002 Places: 45
  
Codi d'activitat: TY-LQ8-6481-72 Nom de l'activitat: IV Jornada sobre la millora del Rendiment Esportiu. Alacant Dirigit a: Tècnics i professionals Lloc de realització A determinar Data: Novembre 2002 Places: En funció de l'aforament de la sala que es determine
  
Codi d'activitat: VE-XI6-0365-60 Nom de l'activitat: Curs: Quadre de finançament i la seua aplicació al pressupost Dirigit a: Gestors de federacions Requisits Inscripció a través de les respectives federacions esportives. Lloc de realització Centre de l'Esport
  
Plaça de Sant Nicolau, 2. València Data: A determinar Places: 45
  
Codi d'activitat: EK-PB9-3721-87 Nom de l'activitat: Jornada: ?Aspectes de Gestió i Normativa relativa a l'equipament de les instal·lacions esportives- Dirigit a: Gestors d'instal·lacions Lloc de realització A determinar Data: Novembre 2002 Places: En funció de l'aforament de la sala que es determine
  
ANNEX II
  
Bases reguladores del programa de formació permanent de la Direcció General de l'Esport 2002.
  
Primera. Inscripció. Condicions generals
  
La inscripció en el present programa serà gratuïta per a tots els que hi resulten admesos. Qualsevol altre gasto que genere l'assistència i la participació en el programa anirà a càrrec de cada participant.
  
Segona. Quotes d'assistents i criteris de selecció
  
1. Per a cada activitat s'establix una quota oberta de places que correspon a les places convocades per la present resolució i arreplegades en l'annex I. La selecció dels assistents dins d'esta quota estarà en funció dels requisits establits per a cada jornada, i se seguiran, a més, els següents criteris:
  
Amb caràcter general per orde de recepció de les sol·licituds, sempre a partir del termini de sol·licitud establit per a cada activitat.
  
En el cas d'haver sigut admés a una o diverses activitats formatives de la present o anteriors convocatòries sense haver assistit, estes s'atendran en últim lloc.
  
2. Atés el caràcter de cada jornada, disponibilitat de la instal·lació, així com l'especial interés que puga tindre per a determinat col·lectiu s'establirà en cada cas una quota addicional de places. Si estes quotes d'addicionals no es cobrirxen, les places s'assignaran a les sol·licituds presentades en la quota oberta.
  
Tercera. Termini i presentació de les sol·licituds d'inscripció
  
1. Els butlletins d'inscripció, degudament omplits, es presentaran o remetran per correu o per fax als següents centres administratius, segons model de l'annex 3 que estarà disponible en estos centres:
  
Direcció General de l'Esport. Servei de Formació i Investigació Esportiva
  
Plaça de Sant Nicolau, 2. 46082 València. Tel. 436537241. Fax. 265904754.
  
Direcció Territorial de Cultura i Educació d'Alacant. Secció Esports.
  
c/ Jaume Segarra, 6 entresòl. 03460 Alacant. Tel. 992574477. Fax 333771249.
  
Direcció Territorial de Cultura i Educació de Castelló. Secció Esports.
  
Av. del Mar, 23. 12794 Castelló. Tel 330130118. Fax 727881395
  
Direcció Territorial de Cultura i Educació de València. Secció Esports.
  
c/ Avellanes, 14 € 2a planta. 46003 València. Tel 579642887. Fax 686366787.
  
2. El termini de presentació de sol·licituds d'inscripció s'obrirà el dia 15 del mes anterior al de realització de l'activitat, i es tancarà 7 dies abans de l'inici d'esta. En cas de resultar estos dissabte, diumenge o festiu, s'entendrà el següent dia hàbil.
  
3. La Direcció General de l'Esport, a través del Servei de Formació i Investigació Esportiva, exposarà el llistat d'admesos a les diferents activitats en els taulers dels centres a què es referix el punt 1 de la present base; els interessats hauran d'assegurar-se de la seua definitiva admissió.
  
Quarta. Certificats
  
1. Finalitzada cada activitat formativa, la Direcció General de l'Esport, a través del Servici de Formació i Investigació Esportiva alçarà acta d'assistents, i si és procedent acta d'aptes o de qualificacions, segons la característica d'esta.
  
2. La Direcció General de l'Esport expedirà certificat d'assistència a aquells que cobrisquen almenys el 80% del període lectiu de l'activitat.
  
3. La Direcció General de l'Esport, articularà els mètodes de control d'assistència que estime convenients.
  
Quinta. Òrgan gestor
  
El Servei de Formació i Investigació Esportiva de la Direcció General de l'Esport, serà l'encarregat d'aplicar les presents bases, així com d'adoptar aquelles mesures en els casos no previstos en estes, que s'estimen necessàries per al satisfactori desenrotllament del present Programa.
  
ANNEX III
  
Formulari d'inscripció
  
DIRECCIÓ GENERAL DE L'ESPORT
  
Programa de Formació Permanent
  
BUTLLETÍ D'INSCRIPCIÓ
  
Nom de la Jornada Codi de la Jornada Cognoms Nom DNI-NIF Adreça Localitat Província Codi postal Telèfon Fax CEL (correu electrònic)l Entitat Càrrec en l'entitat Les dades personals contingudes en este imprés podran ser incorporades en un fitxer per al seu tractament per la Conselleria de Cultura i Educació, fent ús de les funcions pròpies que té atribuïdes en l'àmbit de les seues competències, podent dirigir-se a qualsevol òrgan d'esta per a exercir els drets d'accés i rectificació, cancel·lació i posició segons el que disposa la Llei orgànica 15/1999, de 13 de desembre, de Protecció de Dades de Caràcter Personal (BOE núm. 298 de 14.12.99).
  
Desitge rebre informació o documentació sobre futures activitats que es pogueren desenrotllar.
  
CONSELLERIA DE CULTURA I EDUCACIÓ
  
Direcció General de l'Esport
  
Data \_\_\_\_\_\_\_\_\_\_\_\_\_\_\_\_